CELEX: 62019CN0572
Language: fi
Date: 2019-07-26 00:00:00
Title: asia C-572/19 P: Valitus, jonka European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) on tehnyt 26.7.2019 unionin yleisen tuomioistuimen (neljäs jaosto) asiassa T-604/15, Ertico — ITS Europe v. komissio, 22.5.2019 antamasta tuomiosta

16.9.2019   
            
            
               FI
            
            
               Euroopan unionin virallinen lehti
            
            
               C 312/9
            
         
      Valitus, jonka European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) on tehnyt 26.7.2019 unionin yleisen tuomioistuimen (neljäs jaosto) asiassa T-604/15, Ertico — ITS Europe v. komissio, 22.5.2019 antamasta tuomiosta
      (asia C-572/19 P)
      (2019/C 312/11)
      Oikeudenkäyntikieli: englanti
      
         Asianosaiset
      
      
         Valittaja: European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) (edustajat: M. Wellinger ja K. T'Syen, avocats)
      
         Muu osapuoli: Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa unionin yleisen tuomioistuimen 22.5.2019 asiassa T-604/15 antaman tuomio
               
            
                  —
               
               
                  kumoaa riidanalaisen päätöksen (1) ja vahvistaa valittajan aseman mpk-yrityksenä (mikroyritykset sekä pienet ja keskisuuret yritykset) ja
               
            
                  —
               
               
                  velvoittaa komission korvaamaan oikeudenkäyntikulut, mukaan lukien menettelystä unionin yleisessä tuomioistuimessa aiheutuneet kulut.
               
            
         Oikeudelliset perusteet ja pääasialliset perustelut
      
      Valittaja vetoaa valituksensa tueksi kolmeen valitusperusteeseen.
      
                  1)
               
               
                  Valituksenalaisessa tuomiossa on oikeudellinen virhe sikäli kuin siinä todetaan, että i) säännöistä, joita soveltaen voidaan todentaa yhdenmukaisesti osallistujien olemassaolo ja oikeudellinen asema sekä niiden toiminnalliset ja taloudelliset edellytykset sellaisten epäsuorien toimien yhteydessä, joita tuetaan avustuksilla Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta ja Euroopan atomienergiayhteisön seitsemännestä ydinalan tutkimuksen ja koulutuksen puiteohjelmasta 18.12.2012 annetun komission päätöksen 2012/838/EU (2) liitteessä olevat 1.2.6 ja 1.2.7 kohdat ja ii) tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19.12.2002 annetun neuvoston asetuksen N:o 58/2003 (3) 22 artikla liittyvät erillisiin muutoksenhakukeinoihin.
               
            
                  2)
               
               
                  Valituksenalaisessa tuomiossa sovelletaan virheellisesti ja rikotaan mpk-suositusta (4) ja loukataan oikeusvarmuutta ja luottamuksensuojaa koskevia oikeudellisia perusperiaatteita (ja tuomio on tämän vuoksi oikeudellisesti virheellinen) toteamalla, että on säännösten mukaan sallittua kieltää valittajalta mpk-yrityksen asema mpk-suosituksen ”tarkoituksen ja hengen”perusteella huolimatta siitä tosiseikasta, että valittaja täyttää muodollisesti mpk-suosituksen edellytykset (mitä valituksenalaisessa tuomiossa ei ole kiistetty).
               
            
                  3)
               
               
                  Valituksenalaisessa tuomiossa on ilmeinen arviointivirhe ja se on aineellisesti pätemätön sikäli kuin siinä todetaan, ettei valittajan ”tarvitse kamppailla mpk-yritysten yleensä kohtaamia vaikeuksia vastaan”(ja ettei valittaja tämän vuoksi olisi mpk-yritys mpk-suosituksen ”tarkoituksen ja hengen”mukaisesti).
               
            
         (1)  Euroopan komission validointilautakunnan 18.8.2015 tekemä päätös.
      
         (2)  EUVL 2012, L 359, s. 45.
      
         (3)  EUVL 2003, L 11, s. 1.
      
         (4)  Mikroyritysten sekä pienten ja keskisuurten yritysten määritelmästä 6.5.2003 annettu komission suositus (EUVL 2003, L 124, s. 36).